Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 119

5. A képzés főbb tanulmányi területei A képzés feltételez fontos alapvető biológiai ismereteket. A megtanítandó anyag azonban nemcsak az alapképzésben szereplő molekuláris, szupra- és infraindividuális biológiai tudásanyag elmélyítését és továbbfejlesztését jelenti, hanem olyan naprakész vagy csak hosszú évek tapasztalatával megszerezhető ismereteket is, amelyek gyakran nyomtatott formában nem is hozzáférhetőek. Az egyes tématerületek egyenlő súllyal vesznek részt a képzési programban. Állatismeret, evolúciós rendszertan (a taxonómiai ismeretekre ráépülő, de az egyes csoportokban sokkal részletesebb elmélyülést lehetővé tevő állatrendszertan ismertetésen túl az egyes fajok ökológiája, viselkedésökológiája, evolúciós rokonsági kapcsolatai (a paleontológiai viszonyok is), részletes földtörténeti és állatföldrajzi ismeretek, további ismeretek szerzése egyes állatcsoportok, adott taxon kutatásának elkezdéséhez). Szövet- és fejlődéstan (a fejlődéstani kutatások legújabb eredményeinek és azoknak a módszereknek az áttekintése, amelyeket e problémák megoldására alkalmaznak; továbbá a folyamatok, szabályozási mechanizmusok 2000/31. szám sokféleségének bemutatása, valamilyen speciális laboratóriumi feladat megoldásához; a proontogenezis, a mozaikos állatok problematikája, az emlősök korai fejlődésének lépései, a transzgenikus állatok kialakításának kísérletes lehetőségei és jelentősége). Genetikai problémák [az egysejtűek és az alacsonyabb rendű többsejtűek differenciálódásának és sejtdeterminációjának eseményei; embrionális, posztembrionális sejtfaanalízis, sejtdetermináció és programozott sejthalál; mozaik elemzés módszereinek bemutatása, az ivarmeghatározás és dóziskompenzáció genetikai alapjai; a gyakorlati képzés modellállatok (fonálférgek) felhasználásával történik]. Alacsonyabb rendű szervezetek és az állatvilág kapcsolata (a legújabb kutatási eredmények és a mai vizsgálati módszerek bemutatása egysejtű szervezetek körében, a fajok közötti kapcsolatok speciális esetei a mikroorganizmusok és az állatok kapcsolata). Múzeológia (a preparátumok készítésének lehetőségei, a gyűjtemények kialakításának követelményei, a múzeumok mai feladatai). Populáció-biológiai esettanulmányok (a populációdinamika, a demográfia, a járványtan, az ökológiai genetika, a génökológia és az evolúciós ökológia köréből, amelyek egy-egy fontosabb modellcsalád vizsgálatához kapcsolódnak; célja minél több vizsgálati módszer bemutatása). Ökológiai és evolúciós madártani kutatások [a fajkeletkezés, versengés, táplálékkeresési és reprodukciós stratégiák témái, a szuprapopulációs vizsgálatok (fészekaljméret, versengés, territorialitás, poligámia) legújabb eredményei, az elméleti oktatáson túl terepgyakorlatokon is]. Vadbiológia (a modern vadgazdálkodás elméleti alapjai és gyakorlati problémái, a vadgazdálkodás ökológiai alapjai, az egyes vadfajok előfordulását és populációdinamikáját meghatározó legfontosabb összefüggések). Etológia és humánetológia kapcsolata (az etológia újabb eredményei és módszerei, különös tekintettel a humán vonatkozásokra; az elméletben tanultak terepgyakorlaton bemutatásra is kerülnek). Parazitizmus az állatvilágban (a paraziták nagyobb taxonjait, a parazitizmus makroevolúciójának fő irányai, a parazita és a gazda adaptációs mechanizmusai; az immunparazitológia, a gazda immun védekezése; az effektor mechanizmusok sokfélesége, a parazita védekezése a gazda reakciójával szemben; az immunreakció hasznosítása a parazitákkal szemben). Zoológiai vizsgálati módszerek (a fény- és elektronmikroszkópos vizsgáló módszerek és technikák, adatbáziskezelés, adatfeldolgozás a leggyakrabban alkalmazott számítógépes szoftverek konkrét példáin, kvantitatív genetika, a génökológia és az evolúciós ökológia kvantitatív genetikai vizsgálatának módszerei). Vizes élőhelyek ökológiája A vizek anyag- és energiaforgalma, mintavételezési, produkcióbiológiai becslési módszerek elméleti és gyakorlati bemutatása konkrét példákon (Balaton, Fertő tó, Velencei-tó) keresztül. A zooplankton táplálkozása és egyedfejlődése, az ismeretek gyakorlati felhasználásának lehetőségei. A folyók speciális hidrobiológiai viszonyai. Vízi gerinctelenek ökológiai szerepe, határozása. A kurzus keretében szerzett ismeretek elsősorban a természetvédelemben (vízminősítés) és az oktatásban dolgozók számára nyújtanak hasznos információkat. Talajzoológia [a talaj mint kibernetikai rendszer, a talaj kialakulásában szerepet játszó mikro-, mezo- és makrofauna jellemzése és jelentősége, talajzoológiai vizsgálati módszerek (terepgyakorlat is), hulladékok biológiai feldolgozása]. Természet- és környezetvédelem, a természetes és mesterséges (állattenyésztés, halastavak, állatkertek) élőhelyek aktuális állatvédelmi problémái; a halszaporítás és ivadéknevelés elmélete és gyakorlata; a biotechnológia jogi, etikai és morális környezetvédelmi aspektusai, problémái és feladatai; az állatvédelem, a védett fajok és életközösségek hazai és nemzetközi jogi szabályozása; a hobbi állatok tartásának etikai, egészségügyi és jogi szabályozása; környezeti állatélettan; a különböző környezeti tényezők élettani hatásai, természetvédelmi célú beavatkozások, élőhely-rekonstrukciók a gyakorlatban (elsősorban az állatfajok tekintetében), amelyek ismerete felhasználható az állattenyésztésben és a természetvédelemben is. Az állatok humán egészségügyi vonatkozásai (állati eredetű hatóanyagok és mérgek ökológiai szerepe, hatásmechanizmusa és védekezési lehetőségek; trópusi egészségügyi rovartan: a trópusi köz- és állategészségügyi rovartan tematikus áttekintése, a rovarok identifikációjának problémái és korszerű módszerei.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes